
	Republika Hrvatska
Općinski sud u Rijeci
Žrtava fašizma 7
51000 Rijeka


								Poslovni broj: K-477/2024-2

U   I M E  R E P U B L I K E  H R V A T S K E

P R E S U D A


	Općinski sud u Rijeci, po sucu toga suda Zlatku Kojundžiću, sucu pojedincu, uz sudjelovanje Julije Abramović, zapisničara, u kaznenom predmetu protiv okrivljenice Hazarete Hošić, zbog kaznenog djela iz članka 228. stavak 1. Kaznenog zakona („Narodne novine“ br. 125/11, 144/12, 56/15, 61/15, 101/17, 118/18 i 126/19, 84/21, 114/22, 114/23, 36/24 – u daljnjem tekstu: KZ/11), povodom optužnice Općinskog državnog odvjetništva u Rijeci (dalje:ODO-a) br. KO-DO-411/2024- od 5. lipnja 2025., prihvaćajući zahtjev ODO-a za izdavanjem kaznenog naloga, dana 16. travnja 2025.

p r e s u d i o    j e

	Temeljem članka 541. stavak 1. i 2. Zakona o kaznenom postupku ("Narodne novine" 152/08, 76/09, 80/11, 91/12-Odluka Ustavnog suda, 143/12, 56/13, 145/13, 152/14 i 70/17, 126/19, 130/20, 80/22, 36/24 - dalje u tekstu ZKP/08), izdaje se 

k a z n e n i   n a l o g

Okrivljenica Hazareta Hošić, zvana „Mira“ OIB: 42939028812, kći Đemala i Ane Hošić r. Babić, rođena 27. prosinca 1956. u Rijeci, s prebivalištem u Viškovu, Marčelji, Benaši 1c, državljanka RH, umirovljenica, s mjesečnim primanjima od 400,00 Eur-a, razvedena, majka jednog punoljetnog djeteta, pismena, sa završenom srednjom Ekonomskom školom, bez imovine, neosuđivana, na slobodi, 

k r i v a   j e

što je:

dana 13. svibnja 2024. oko 13,30 sati u Rijeci, Titov trg 3, u prijemnoj sali Upravnog odjela za zdravstvo, socijalnu zaštitu i unaprjeđenje kvalitete života Grada Rijeka, u nakani da se materijalno okoristi, sa pulta šaltera br 4., uzela i za sebe zadržala novčanik koji je na pult odložio Tahir Beljulji, a u kojem se nalazio novčani iznos od 800,00 Eur-a, osobni dokumenti i bankovna kartica ne ime oštećenika te osobni dokumenti unuka oštećenika, oštetivši Tahira Beljulji za iznos od 800,00 Eur-a, 

dakle, tuđu pokretnu stvar oduzela drugome s ciljem da ju protupravno prisvoji,,

čime je počinila kazneno djelo protiv imovine – krađom iz članka 228. stavak 1. KZ/11,

	pa se po članku 228. stavak 1. KZ/11

o s u đ u j e 
na kaznu zatvora u trajanju od 6 (šest) mjeseci


           Temeljem članka 56. stavak 1., 2. i 3. KZ/11, okrivljenici se izriče 

u v j e t n a   o s u d a

pa se izvršenje izrečene kazne odgađa za vrijeme od 2 (dvije) godine, te se izrečena kazna neće izvršiti ako okrivljenica u tom roku ne počini novo kazneno djelo.
 
II Temeljem članka 148. stavak 1. u svezi članka 145. stavak 1. i 2. točka 6. ZKP/08, okrivljenica Hazareta Hošić dužna je naknaditi trošak kaznenog postupka, te ovom sudu na ime paušala isplatiti iznos od  150,00 (sto pedeset) eura.

Obrazloženje

1. Uvodno citiranom optužnicom, ODO u Rijeci tereti okrivljenicu Hazaretu Hošić, zbog kaznenog djela pobliže činjenično opisanog i pravno označenog u izreci ove presude.
	2. Uzimajući u obzir iskaz okrivljenice Hazarete Hošić, kao i materijalnu dokumentaciju priloženu spisu, ovaj sud nalazi osnovanim izdavanje kaznenog naloga u odnosu na okrivljenicu, na način kako je to navedeno u izreci ove presude.                     
	3. Odluka o trošku kaznenog postupka temelji se na u izreci citiranim zakonskim odredbama.

U Rijeci, 16. travnja 2025.

								    Sudac:
					           		    Zlatko Kojundžić v.r.
				




 


POUKA O PRAVNOM LIJEKU:
	Protiv kaznenog naloga okrivljenik ili njegov branitelj mogu u roku od 8 (osam) dana po primitku istog podnijeti prigovor u pisanom obliku. Prigovor ne mora biti obrazložen, u njemu se mogu predložiti dokazi u korist obrane. Okrivljenik  se može odreći prava na prigovor, ali od podnesenog prigovora nakon započinjanja rasprave ne može odustati. 
           
          Po proteku roka za prigovor, ako prigovor ne bude podnesen, kazneni nalog postat će pravomoćan i izrečena kazna protiv okrivljenika će se izvršiti (članak 541. stavak 4. u svezi članka 542. stavak 2. ZKP/08).

Protiv presude o izdavanju kaznenog naloga državni odvjetnik ima pravo žalbe o kojoj odlučuje viši sud (članak  545. stavak 1. ZKP/08).

Ako je okrivljenik podnio prigovor protiv presude o izdavanju kaznenog naloga, odbacit će se žalba državnog odvjetnika (članak  545. stavak 2. ZKP/08).

DNA:
- ODO Rijeka
- okr. uz optužnicu 

- oštećeniku, po pravomoćnosti. 

